armvectores/hy_wikipedia_2023 huggingface dataset:
Ամեն ոք իր համար, իսկ Աստված՝ բոլորին դեմ

Ամեն ոք իր համար, իսկ Աստված՝ բոլորին դեմ (գերմ.՝ Jeder für sich und Gott gegen alle), նկարահանվել է Վեռներ Հերցոգի կողմից՝ 1974 թվականին։ Ֆիլմը Կասպար Հաուզերի՝ իրական դեռահասի ֆիլմ-կենսագրությունն է, ով անհայտ վայրից հայտնվել էր Նյուրնբերգում 1828 թվականին և հինգ տարի հետո սպանվել էր՝ անբացատրելի պատճառներով։ Կաննի փառատոնի ժյուրին 1975 թվականին այս ֆիլմը արժանացրել է գրան պրիի։ Ամերիկայում այն մեծ էկրաններ դուրս եկավ «Կասպար Հաուզերի գաղտնիք» անվանմամբ (անգլ.՝ The Enigma of Kaspar Hauser)։ 2002 թվականի օգոստոսին Anchor Bay Entertainment-ը թողարկեց ֆիլմի DVD տարբերակը՝ ռեժիսորի մեկնաբանություններով։
Հայտնի պատմության հետ առնչվելիս՝ Հերցոգը, ինչպես երևում է ֆիլմի անվանումից, պրոյեկցում է այն Աստծուն ցուցաբերած ցանկացած մարդու վերաբունքին, որի արդյունքն էր՝ «Արարչի և իր արարածների հզոր առեղծվածային զգայախաբությունը»։


== Սյուժե ==
Բրունո Ս.-ն, ով իր կյանքի մեծ մասը անցկացրել է մտավոր հետամնացների համար նախատեսված ապաստարանում, իր առաջին ֆիլմում խաղացել է Կասպար Հաուզերի դերը՝ այն մարդու, ով իր նման, մանուկ հասակից ապրել է նկուղում՝ չպատկերացնելով այլ մարդկանց գոյության մասին և միայն իմացել է գաղտնի անծանոթին, ով իր համար ուտելիք է բերել։
1828 թվականին այդ մարդը թողել է Կասպարին Նյուրնբերգի փողոցներից մեկում ասելով. «Սպասիր, ես կվերադառնամ»։
Բարեհոգի գրող Դաումերը թողնում է Կասպարին իր տանը ապրել։ Նա իրեն սովորեցնում է մարդկային հանրակեցության հիմունքները։ Կասպարին հաջողվում է շատ բան սովորել, բայց նրա տրամաբանության և կրոնի հանդեպ ունեցած պատկերացումը արմատական առումով տարբերվում է հասարակությունում ընդունվածներից։ Եվ բառերի լեզվից նա նախընտրում է երաժշտության լեզուն...
Անցավ մի քանի տարի և Կասպարի կյանքում հայտնվեց ևս մեկ գաղտնի անծանոթ։ Նրա հետ հանդիպելուց հետո գլխավոր հերոսին գտնում են նկուղում։ Ուշքի գալով՝ Կասպարը ևս մեկ անգամ ստիպված է լինում պաշտպանել իրեն՝ անծանոթի հարձակումից։ Ստացված վնասվածքից նա մահանում է։


== Մշակութային ակնարկներ ==
Ֆիլմում տեղ գտած համայնապատկերներն հիշատակված են Վ. Գ. Զեբալդի «Էմիգրանտներ» վեպում. «Տեսախցիկը տեղաշարժվում է ձախ, նկարագրելով լայն կամարը, և ցույց է տալիս բարձրադիր լեռնաշխարհի համայնապատկերը՝ լեռնային բարձունքներով։ Ամենից շատ այն հիշեցնում է հնդկական համայնապատկերը՝ աշտարակներով, որ նման էին մեհյանների, և տաճարների՝ տարօրինակ եռանկյունաձև ճակատների՝ անտառների կանաչներում»։


== Ծանոթագրություններ ==


== Արտաքին հղումներ ==
«Ամեն ոք իր համար, իսկ Աստված՝ բոլորին դեմ»(անգլ.) ֆիլմը Internet Movie Database կայքում
Բյուզանդական շրջան

Բյուզանդական շրջան, բյուզանդական դարաշրջան, հինռուսական շրջան, տարեգրության համակարգ, որը սկսվում է «Աշխարհի արարումից», որը համապատասխանում էր արարման վեցերորդ օրվան, ինչը համաձայն Սեպտուագինտայի մ.թ.ա. 5508 թվականի մարտի 1-ն էր, իսկ հետագայում համարվում էր մ.թ.ա. 5509 թվականի սեպտեմբերի 1-ը։
Սկսած VII դարից դարձավ Բյուզանդական կայսրությունում ընթացիկ օրացուցային համակարգ, և հետագայում նաև մնացած ուղղափառ աշխարհում, օրինակ, Սերբիայում և Բուլղարիայում։ Մասնավորապես կիրառվել է Ռուսաստանում մինչև 1700 թվականը, Պետրոս I-ի օրացուցային բարփոխումը։
Պաշտոնապես հաստատվել է Բյուզանդական կայսրությունում Բարսեղ Բ Բուլղարասպան կայսեր կողմից 988 թվականին և կիրառվել է կայսրությունում մինչև նրա անկումը, 1453 թվականին։ Օրացույցը համընկնում էր Հուլյան օրացույցի հետ, տարբերվում էին միայն ամիսների անվանումները։ Տարվա առաջին օրն էր համարվում սեպտեմբերի 1-ը։
Բյուզանդական կայսրությունում տարվա սկիզբը դարձավ սեպտեմբերի 1-ը սկսած 462 թվականից, սակայն պաշտոնապես հաստատվեց միայն 537 թվականին։ Սական, որոշ բյուզանդական տարեգիրներ, օրինակ՝ Մաքսիմոս Խոստովանողը, շարունակում էին համարել տարվա սկիզբը մարտի 25-ը, ընդհուպ մինչև X դար։


== Ծանոթագրություններ ==


== Արտաքին հղումներ ==
Բյուզանդական օրացույցի սկզբունքները (ռուս.)
Բյուզանդական օրացույց — եկեղեցու կենդանի ավանդույթ (ռուս.)
Բոլշոե Պոլե

Բոլշոե Պոլե (ռուս.՝ Большое Поле), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 430 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սկիբին (գյուղ, Օրատովկայի շրջան)

Սկիբին (ուկրաիներեն՝ Скибин), գյուղ Ուկրաինայի Վիննիցայի մարզի Օրատովկայի շրջանում։ Հիմնադրվել է 1934 թվականին։
2001 թվականի տվյալներով Սկիբին գյուղում բնակվում էր 116 մարդ։ Բնակավայրը զբաղեցնում է 0,585 կմ² տարածք։ Բնակչության խտությունը կազմում էր 198,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչնոեի շրջան

Զարեչնոեի շրջան (ուկրաիներեն՝ Зарічненський район), շրջան Ուկրաինայի Ռովնոյի մարզում։
Ստեղծվել է 1939 թվականին։ Վարչական կենտրոնը՝ Զարեչնոե։


== Աշխարհագրություն ==
Շրջանի տարածքի մակերեսը կազմում է 1442 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 36000 մարդ։ Բնակչության խտությունը կազմում էր 24,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ռոբերտ Վարդազարյան

Վիքիպեդիայում կան հոդվածներ  Վարդազարյան ազգանունով այլ մարդկանց մասին:Ռոբերտ Սերգեյի Վարդազարյան (1911, Թիֆլիս, Ռուսական կայսրություն - 1953), հայ գրականագետ, բանասիրական գիտությունների թեկնածու, ԽՍՀՄ գրողների միության անդամ 1948 թվականից։


== Կենսագրություն ==
Ռոբերտ Վարդազարյանը ծնվել է Թիֆլիսում։ Միջնակարգ կրթությունը ստացել է տեղում։ 1931 թվականին մեկնել է Մոսկվա և սովորել Մաքսիմ Գորկու անվան համաշխարհային գրականության ինստիտուտում։ Ավարտելուց հետո աշխատել է նույն հաստատությունում որպես հեռակա բաժնի ուսմասվար։ 1937-1940 թվականներին սովորել է Չերնիշևսկու անվան պատմության, փիլիսոփայության և գրականության ինստիտուտի ասպիրանտուրայում, միաժամանակ դասավանդել է ԽՍՀՄ ժողովուրդների գրականություն։ 1941 թվականին աշխատել է Մ. Գորկու անվան համաշխարհային գրականության ինստիտուտում որպես գիտաշխատող։ Երկրորդ համաշխարհային պատերազմի ժամանակ որպես աշխարհազորային մասնակցել է Մոսկվայի պաշտպանությանը։ «հերոսականության ըմբռնումը և դրա արտացոլումը սովետական գրականության մեջ» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1943 թվականից աշխատել է ՀԽՍՀ ԳԱ Մանուկ Աբեղյանի անվան գրականության ինստիտուտում նախ որպես գիտաշխատող, ապա գիտական քարտուղար։ Նույն թվականից մինչև 1953 թվականը ռուս գրականության պատմություն է դասավանդել Երևանի Խ. Աբովյանի անվան հայկական մանկավարժական ինստիտուտում։ Մահացել է 1953 թվականին։


== Երկերի մատենագիտություն ==
Գրականության մասին, Երևան, Պետհրատ, 1959, 247 էջ։


=== Մամուլ ===
Գռեհիկ սեկսուալիզմ։ «Գրական թերթ», 1948, № 4:


== Աղբյուրներ ==
Պալարիս

Պալարիս (պորտ.՝ Palmares), փախստական սևամորթ ստրուկների կողմից հիմնված պետություն (կիլոմբու) Բրազիլիայի հյուսիս-արևելքում, Պերնամբուկու կապիտանության արմավենու (palmae, այստեղից էլ անունը) անտառներում (ներկայիս Ալագոաս նահանգի տարածքում)՝ 1605-1694 թվականներին։
Բրազիլիայի ստրկատիրական ժամանակաշրջանում սևամորթ ստրուկները, որոնք ենթարկվում էին դաժան շահագործման, փախչում էին անտառները և հիմնում ամրացված ավաններ՝ կիլոմբուներ։ 1630-ական թվականներին մի քանի կիլոմբուս միավորվեցին պարզունակ ավատատիրական (տոհմացեղային կազմակերպության տարրերով) պետության մեջ։
Պետության գլուխ կանգնած էին ցմահ ընտրվող առաջնորդը և ավագների խորհուրդը։
Պալարիսի բնակչությունը (20 000 մարդ) զբաղվում էր հողագործությամբ, արհեստներով, հնդկացիների հետ կատարում փոխանակային առևտուր։ Պայքարել է պորտուգալական և նիդեռլանդական գաղությաին իշխանությունների դեմ՝ փորձելով պաշտպանել սեփական անկախությունը։
1694 թվականին տեղի ունեցավ մեծ ճակատամարտ, որի ժամանակ Պալարիսի բնակիչների մեծ մասը զոհվեց։
1696-1697 թվականներին գաղութարարներն ավերեցին Պալարիսի վերջին ամրությունները։


== Ծանոթագրություններ ==
Տուժա

Անվան այլ կիրառումների համար տե՛ս՝ Տուժա (այլ կիրառումներ)Տուժա (ռուս.՝ Тужа), քաղաքատիպ ավան Ռուսաստանի Կիրովի մարզի Տուժինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4489 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դյուրվիլի ծով

Դյուրվիլի ծով (անգլ.՝ d’Urville Sea), Հնդկական օվկիանոսի ծայրամասային ծով Անտարկտիդայի արևելյան ափերի մոտ՝ արևելյան երկայնության 136o և 148o֊ի միջև։ Ողողում է  Ադելի երկրի ափերը։ Խորությունը մինչև 3610 մ է։ Կան շատ այսբերգներ։


== Անվանում ==
Հայտնագործել է Դուգլաս Մոուսոնի գլխավորած ավստրալիական արշավախումբը 1914 թվականին։ Կոչվել է ի պատիվ ֆրանսիացի ծովագնաց և օվկիանոսագետ Ժյուլ Սեբաստիան Սեզար Դյումոն–Դյուվիլի, ով 1840 թվականին հայտնագործել էր Ադելի երկիրը։


== Ծանոթագրություններ ==
Իզեր (Ալյեի գավառ)

Անվան այլ կիրառումների համար տե՛ս՝ Իզեր (այլ կիրառումներ)Իզեր (ֆր.՝ Yzeure), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Իզեր կանտոնի կազմի մեջ։ 
Համայնքի INSEE կոդ՝ 03321։


== Բնակչություն ==
Համայնքի բնակչությունը 2008 թվականին կազմում էր 12 515 մարդ։


== Տնտեսություն ==
2007 թվականի տվյալներով 7990 աշխատունակ տարիքի մարդկանցից (15-64 տարեկան) 5334-ը տնտեսապես ակտիվ էին, 2656-ը անգործունակ (ակտիվության ցուցանիշը 66,8 %, 1999 թվականին եղել է՝ 67,1 %)։ 5334 աշխատունակ բնակիչներից 4922-ը աշխատում էին (2434 տղամարդ և 2488 կին), անաշխատանք էին 412-ը (203 տղամարդ և 209 կին)։ 2656 անգործունակ մարդկանցից 761-ը աշակերտներ կամ ուսանողներ են, 909-ը թոշակառու, 986-ը անաշխատունակ էին այլ պատճառներով։


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Իզեր» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-14 
«Իզեր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Օտմար Էլիգեր

Օտմար Էլիգեր (անգլ.՝ Ottmar Elliger, սեպտեմբերի 8, 1633(1633-09-08), Կոպենհագեն, Դանիա - դեկտեմբեր 1679, Բեռլին, Brandenburg-Prussia), ֆլամանդական բարոկկոյի ծաղկանկարիչ։
Ըստ Նիդեռլանիների արվեստի պատմության ինստիտուտի տվյալների` նա ծնվել է Գյոթեբորգ քաղաքում, բայց պարապել է Անտվերպենում, Դանիել Զեգերսի հետ։ Նրա ամենավաղ աշխատանքը թվագրել է 1653 թվականին։ Էլիգերը գրանցվել է Կոպենհագենում 1654 թվականին, Ամստերդամում` 1660 թվականին (որտեղ էլ նա ամուսնացել է), Դորդրեխտում` 1662 թվականին և Համբուրգում` 1665 թվականին։ 1670 թվականին նա Բեռլինում դարձել է Ֆրիդրիխ Վիլհելմ ֆոն Բրանդենբուրգի պալատական նկարիչը, որտեղ էլ հաստատվել է։ Նրա հոլանդացի աշակերտը` Հերմանուս Նոորդկերկը, սկսել է իր կարիերան դեկորատիվ նկարչությամբ Ամստերդամում, բայց հրաժարվել է նկարչությունից և գնացել Լեյդեն` իրավաբանություն սովորելու։         
Ըստ Հուբրակենի` նա ճանապարհորդել է Գյոթեբուրգից մինչև Անտվերպեն` միայն Դանիել Զեգերսի հետ մարզվելու համար, որն այդ շրջանում մեծ փառք էր վայելում։ Նրա հայրը ցանկանում էր, որ նա դառնա լեզուների մասնագետ, ինչը պիտի որ գոնե մասամբ հաջողված լիներ, քանի որ նա շատ է ճանապարհորդել։     
Նրա վաղ աշխատանքները Անտվերպենում նմանություն ունեն Յակոբ Մարրելի աշխատանքների հետ, որի հետ նամակագրության մեջ է եղել, երբ Մարրելը Ֆրանկֆուրտում էր։   
Նրա որդին` Օտմար Էլիգեր կրտսերը կամ Օտմար Էլիգեր II-ը (1666–1735 թվականներ), նույնպես նկարիչ էր։


== Ծանոթագրություններ ==
Երգեհոնի կետ

Երգեհոնի կետ (գերմ.՝ Orgelpunkt), երաժշտական բազմաձայն հյուսվածքում շարունակաբար պահվող (կամ կրկնվող) գերազանցապես ստորին ձայնը, որի ֆոնի վրա հնչում են ինքնուրույն մեղեդիներ կամ փոփոխվող համահնչյուններ։


== Կիրառում ==
Դասական երաժշտության մեջ կիրառվել են լադի I՝ տոնիկային և V՝ դոմինանտային աստիճանի, երբեմն Էլ կրկնակի (I և V աստիճանների) «Երգեհոնի կետ»-երը, որոնցից առաջինն ու վերջինը հանգիստ վիճակ, իսկ երկրորդը լարվածություն արտահայտող միջոց Է։ Նոր երաժշտության մեջ գործածական են լադի գրեթե բոլոր աստիճանների «Երգեհոնի կետ»-եր։

Գոյություն ունի նաև կողմնակի հնչյուններով զարդարուն «Երգեհոնի կետ»։
Հույտինեն

Հույտինեն (ֆիններեն՝ Huittinen), քաղաք Արևմտյան Ֆինլանդիա երկրամասի Սատակունտա մարզում։ Հիմնադրվել է 1865 թվականին, իսկ քաղաքի կարգավիճակ ստացել է 1977 թվականին։


== Պատմություն ==
Փաստաթղթերում առաջին անգամ հիշատակվել է 1366 թվականին, չնայած որ այդտեղ բնակչություն եղել է մինչ այդ։ Տեղեկություններ կան, որ մարդիկ Samppu գյուղում ապրել են դեռևս երկաթե դարում։ Հույտինենի, Կյոյուլիյոյի և Կումոսի սահմանաններում կա մի մեծ քար, որտեղ 1400 թվականի փաստաթղթում քաղաքը հիշատակվում է որպես «հավերժական» սահմանային նշան։
Քաղաքը հիմնադրվել է 1865 թվականին՝ Լոյմիոկի գետի ափին։ 1972 թվականին այն ստացել է քաղաքային բնակավայրի կարգավիճակ, իսկ 1977 թվականին՝ քաղաքի։ Բնակչությունը կազմում է 10,700 մարդ (2010 թվական)։


== Արդյունաբերություն ==
Քաղաքում գործում է «Սարիոյնեն» սննդի գործարանը։


== Կրթություն ==
Արվարձանում՝ գետի ափին, գտնվում է Արևմտա-Ֆինլանդական քոլեջը (ֆիններեն՝ Länsi Suomen Opisto), Ֆինլանդիայի հնագույն ֆիննախոս կրթական հաստատությունն է և հիմնադրվել է 1892 թվականի նոյեմբերի 1-ին։


== Բժշկություն ==
Քաղաքը ունի բժշկական կենտրոն։ Իր աշխատանքի ընթացքում լուրջ բողոքներ են եղել, ինչի արդյունքում 2011 թվականին, հիվանդների վատ խնամքի համար, ստացել է պաշտոնական նկատողություն։


== Տեսարժան վայրեր ==
Հույտինենի եկեղեցին կառուցվել է միջնադարում՝ քարից, հավանաբար 1500 թվականին։ Նրա առանձնահատկությունը 34 խողովակ ունեցող երգեհոնն է, որը կառուցվել է 1935 թվականին։
Քաղաքի տեսարժան վայրերից մեկը քաղաքային մերկ քանդակներն են․ փողոցում վազզող «Դորիս» և տղամարդը հեռախոսային խցիկում։ Քաղաքում գործում է թանգարան։


== Սպորտ ==
Խոշոր սպորտային օբյեկտներից են՝ լողավազանը, արհեստական սառույցով փակ սառցադաշտը։


== Հայտնի քաղաքացիներ ==
Քաղաքում է ծնվել  ֆիննական քաղաքական գործիչ, Ֆինլանդիայի 1940-1944 թվականների նախագահ Ռիստո Ռյուտին։


== Քույր քաղաքներ ==
 Ստենունգսունդ, Շվեյցարիա
 Ֆրեդերիկսվերիկ, Դանիա
 Օդդա, Նորվեգիա
 Կեիլա, Էստոնիա
 Հոյերսվերդա, Գերմանիա


== Ծանոթագրություններ ==
Ալտաժեն

Ալտաժեն (ֆր.՝ Altagène), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A011։


== Բնակչություն ==
Համայնքի բնակչությունը 2008 թվականին կազմում էր 51 մարդ։


== Տնտեսություն ==
2007 թվականի տվյալներով 34 աշխատունակ տարիքի մարդկանցից (15-64 տարեկան) 23-ը տնտեսապես ակտիվ էին, 11-ը անգործունակ (ակտիվության ցուցանիշը 67,6 %, 1999 թվականին եղել է՝ 45,0 %)։ 23 աշխատունակ բնակիչներից 19-ը աշխատում էին (11 տղամարդ և 8 կին), անաշխատանք էին 4-ը (1 տղամարդ և 3 կին)։ 11 անգործունակ մարդկանցից 2-ը աշակերտներ կամ ուսանողներ են, 6-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալտաժենի վիճակագրության ազգային ինստիտուտ (ֆր.)
«Ալտաժեն» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Մալինովկա (Լատվիա)

Մալինովկա (լատիշ․՝ Maļinova), բնակավայր է, որը գտնվում է Լատվիայի Դաուգավպիլս տարածաշրջանում։ Մալինովկայի ծխական համայնքի վարչական կենտրոն։ Գտնվում է Ա13 ավտոճանապարհի մոտ։ Դաուգավպիլս քաղաքից հեռավորությունը կազմում է 20 կմ։ Ըստ 2015 թվականի տվյալների այնտեղ ապրում էր 402 մարդ։ Այնտեղ կա գավառական վարչակազմ, մշակույթի տուն, գրադարան, բուժկետ և Իլիա Մարգարեի անվամբ ուղղափառ եկեղեցի։


== Պատմություն ==
Խորհրդային ժամանակներում բնակավայրը եղել է Դաուգավպիլսկի շրջանի Մալինովկա գյուղի գյուղսովետի կենտրոնը։ Գյուղում գտնվում էր «Հոկտեմբերիան դրոշակ» կոլտնտեսությունը։


== Ծանոթագրություններ ==
Ամենուր բռնկվում են հրդեհներ (մինիսերիալ)

«Ամենուր բռնկվում են հրդեհներ» (անգլ.՝ Little Fires Everywhere), ամերիկական դրամա մինի սերիալ, որը նկարահանվել է Սելեսթ Ինգի համանուն վեպի հիման վրա։ Պրեմիերան կայացել է Hulu հեռուստաալիքում 2020 թվականի մարտի 18-ին։


== Սյուժե ==
Սերիալը պատմում է Էլենա Ռիչարդսոնի մասին, որը հարուստ և ազդեցիկ կին է, սիրող մայր և կին։ Նա բնակվում է Շեյքեր-Հայթս փոքրիկ քաղաքում։ Նրա կյանքը, առաջին հայացքից, կատարյալ է։ Բայց ամեն ինչ փոխվում է, երբ քաղաք է տեղափոխվում նկարչուհի Միա Ուորենը։ Տարբեր սոցիալական կարգավիճակի կանայք շփման եզրեր են գտնում և դա հանգեցնում է սարսափելի իրադարձությունների շարքին։


== Դերասանական կազմ ==


=== Գլխավոր դերերում ===
Ռիզ Ուիզերսփուն` Էլենա Ռիչարդսոն
Քերի Վաշինգտոն` Միա Ուորեն
Ռոզմարի Դեուիթ` Լինդա Մաքալոու
Ջոշուա Ջեքսոն` Բիլ Ռիչարդսոն
Ջեյդ Պատտիջոն` Լեքսի Ռիչարդսոն
Ջորդան Էլզաս` Թրիփ Ռիչարդսոն
Գևին Լյուիս` Մուդի Ռիչարդսոն
Մեգան Սքոթ` Իզի Ռիչարդսոն
Լեքսի Անդերվուդ` Փերլ Ոուրեն


=== Երկրորդական կազմ ===
Փոլ Յեն` Սքոթ
Հուան Լու` Բիբի Չոու
Ջոֆ Սթուլց
Ջեյմի Ռեյ Նյուման` Էլիզաբեթ
Օբա Բաբաթունդե` Ջորջ Ռայթ
Ջեսի Ուիլյամս` Ջո Ռայան
Բրիտ Ռոբերտսոն` Ռեյչել
Օսթին Բեսիս` Փիթեր


=== Հրավիրված դերասաններ ===
Աննասոֆիա Ռոբ` Էլենան երիտասարդ ժամանակ
Թիֆանի Բուն` Միան երիտասարդ ժամանակ
Ալոնա Տալ` Լինդան երիտասարդ ժամանակ
Մեթ Բարնս` Բիլը երիտասարդ ժամանակ
Էնդի Ֆավրո` Մարկը երիտասարդ ժամանակ
Լյուկ Բրեյսի` Ջեյմս Կապլան


== Ծանոթագրություններ ==
Սոլ (նոտա)

Անվան այլ կիրառումների համար տե՛ս՝ Սոլ (այլ կիրառումներ)Սոլ (լատ.՝ sol կամ so) սոլֆեջիոյում։ Թվով հինգերորդ նոտան է։ Նշանակում են նաև G տառով։ Գտնվում է ֆա և լյա նոտաների միջև։
Առաջին օկտավայում հնչեցրած սոլ նոտայի ձայնը հավասար է 392 Հերցի։


== Արտաքին հղումներ ==
Теория сольфеджио Archived 2007-05-31 at the Wayback Machine.
Երաժշտական նոտաների աղյուսակ Archived 2010-04-19 at the Wayback Machine.
Music theory online: staffs, clefs & pitch notation (անգլ.)
Metacritic

Metacritic, անգլալեզու ագրեգատոր-կայք, որը հավաքում է երաժշտական ալբոմների, համակարգչային խաղերի, ֆիլմերի, հեռուստաշոուների և DVD-դիսկերի մասին կարծիքներ։


== Նկարագիր ==
Ամեն ապրանքի համար հաշվարկվում է երկու միջին թվաբանական արժեք՝ հարյուրբալանոց, հիմնված արհեստավարժ հրատարակումների հիման վրա, և տասբալանոց, հիմնված օգտատերերի կարծիքների վրա։ Ամեն կարծիքից հատվածը ներկայացվում է հղումով աղբյուրին։
Կայքը նման է Rotten Tomatoes-ին, սակայն նրանց տվյալները երբեմն խիստ տարբերվում են։ Պատճառը գնահատման սկզբունքի մեջ է, Metacritic-ը ավելի ընտրողական է մոտենում հրատարակչությունների ընտրությանը, հաշվի առնելով միայն խոշոր և հեղինակավոր հրատարակչությունները, և հաշվի չի առնում բլոգերներին և ոչ-անգլալեզու հրատարակչություններին։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Հյուսիսատլանտյան պայմանագիր

Հյուսիսատլանտյան պայմանագիր (անգլ.՝ North Atlantic Treaty), միջազգային համաձայնագիր, որը կնքվել է 1949 թվականի ապրիլի 4-ին ԱՄՆ-ի Կոլումբիա դաշնային շրջանի Վաշինգտոն քաղաքում, արևմտաեվրոպական և հյուսիսամերիկյան 12 երկրների կողմից՝ հավաքական պաշտպանության նպատակով ջանքերի միավորման, Հյուսիսատլանտյան աշխարհաշրջանում խաղաղության, անդորրի և անվտանգության պահպանման նպատակով։
Հյուսիսատլանտյան կամ Վաշինգտոնի պայմանագիրը հիմնադիր փաստաթուղթ դարձավ Հյուսիսատլանտյան պայմանագրի կազմակերպության կամ անգլերեն հապավմամբ՝ ՆԱՏՕ-ի (NATO, North Atlantic Treaty Organization) ստեղծման համար։
Պայմանագրի լեզուներն են անգլերենը և ֆրանսերենը։ Պայմանագիրն ուժի մեջ է մտել 1949 թվականի օգոստոսի 24-ից։ Պայմանագիրը ռատիֆիկացրել են ստորագրող երկրների մեծ մասը։ Պայմանագրի դեպոզիտար, այսինքն՝ պահպանող կողմն է ԱՄՆ-ի կառավարությունը։


== Պայմանագրի անդամները ==


=== Հիմնադիր անդամները ===
Հիմնադիր 12 անդամները։
Հյուսիսատլանտյան կամ Վաշինգտոնի պայմանագիրը սկզբնապես ստորագրել են, այսինքն հիմնադիր անդամներն են հետևյալ 12 երկրները.

ԱՄՆ-ն,
Մեծ Բրիտանիան,
Ֆրանսիան,
Բելգիան,
Դանիան,
Իսլանդիան,
Իտալիան,
Կանադան,
Լյուքսեմբուրգը,
Նորվեգիան,
Նիդերլանդները,
Պորտուգալիան։


=== Հետագայում միացած անդամները ===
Հյուսիսատլանտյան կամ Վաշինգտոնի պայմանագիրն ունի հոդված 10, որի համաձայն հետագայում նրան միացել են հետևյալ 16 երկրները.

1952 թվականին` Հունաստանը և Թուրքիան,
1955 թվականին` Գերմանիայի Դաշնային Հանրապետություն՝ Արևմտյան Գերմանիան,
(իսկ 1990 թվականին Պայմանագրի գործողությունը տարածվեց նաև նախկին Գերմանիայի Ժողովրդավարական Հանրապետութան՝ Արևելյան Գերմանիայի վրա),
1982 թվականին` Իսպանիան,
1999 թվականին` Հունգարիան, Լեհաստանը, Չեխիան,
2004 թվականին` Բուլղարիան, Լատվիան, Լիտվան, Ռումինիան, Սլովակիան, Սլովենիան, Էստոնիան,
2009 թվականին` Ալբանիան, Խորվաթիան։
2017 թվականին` ՉեռնոգորիանԵվս մի շարք երկրներ ցանկություն են հայտնել միանալ Հյուսիսատլանտյան պայմանագրին։


== Պայմանագրի բովանդակությունը ==


=== Հյուսիսատլանտյան պայմանագրի 4-րդ հոդվածը ===
Պայմանագրի 4-րդ հոդվածը։
Թուրքիան և Պայմանագրի 4-րդ հոդվածը։
Լատվիան և Պայմանագրի 4-րդ հոդվածը։
Լիտվան և Պայմանագրի 4-րդ հոդվածը և Լեհաստան։
Ղրիմը և Պայմանագրի 4-րդ հոդվածը Ղրիմի ճգնաժամ։
Թուրքիան և Պայմանագրի 4-րդ հոդվածը՝ Սորուչի ահաբեկչություն։


=== Հյուսիսատլանտյան պայմանագրի 5-րդ հոդվածը ===
Հյուսիսատլանտյան պայմանագրի առանցքային հոդվածը 5-րդն է։ 
ՆԱՏՕ-ի կողմից Հյուսիսատլանտյան պայմանագրի 5-րդ հոդվածի օգտագործումը։
Թուրքիայի փորձերը օգտագործելու Հյուսիսատլանտյան պայմանագրի 5-րդ հոդվածը։


=== Հյուսիսատլանտյան պայմանագրի 6-րդ հոդվածը ===
Հյուսիսատլանտյան պայմանագրի 6-րդ հոդվածը։


== Տես նաև ==
Հյուսիսատլանտյան պայմանագրի կազմակերպություն
Վարշավյան պայմանագրի կազմակերպություն


== Հղումներ ==
Հյուսիսատլանտյան պայմանագրի պաշտոնական տեքստը
Watry, David M. Diplomacy at the Brink: Eisenhower, Churchill, and Eden in the Cold War. Baton Rouge: Louisiana State University Press, 2014.


== Ծանոթագրություններ ==


== Արտաքին կապեր ==
Official text
Դեբոդ (տաճար)

Դեբոդ տաճար (իսպ.՝ Templo de Debod), հին եգիպտական տաճար, որը տեղափոխվել էր Մադրիդի Արևմտյան զբոսայգի այն բանից հետո, երբ 1968 թվականին այն Եգիպտոսի իշխանությունները նվիրեցին Իսպանիային, որպես շնորհակալություն Աբու Սիմբել տաճարը Ասուանի ջրամբարի կառուցման ժամանակ խորտակումից փրկելու համար։


== Պատմություն ==
Տաճարը կառուցվել է մ.թ.ա. IV դարում և նվիրված է Իսիդա աստվածուհուն։ Ասուանի ամբարտակի կառուցման ժամանակ տաճարը խորտակման եզրին էր։


== Արտաքին հղումներ ==
Храм Дебод на сайте guiaturisticamadrid.com Archived 2012-12-27 at the Wayback Machine.
Dieter Arnold, Nigel Strudwick & Sabine Gardiner, The Encyclopaedia of Ancient Egyptian Architecture, I.B. Tauris Publishers, 2003. p. 64 (իսպ.)
Վորոնցովկա (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՎորոնցովկաՎորոնցովկա (ուկրաիներեն՝ Воронцівка, Ղրիմի թաթարերեն՝ Vorontsovka), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Վորոնցովկա գյուղում բնակվում էր 311 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեսկի Կրումլովի շրջան

Չեսկի Կրումլովի շրջան (չեխ․՝ Okres Český Krumlov), շրջան Չեխիայի Հարավային Բոհեմիայի երկրամասում։ Վարչական կենտրոնն է Չեսկի Կրումլով քաղաքը։ Տարածքը 1614 կմ² է։ Բնակչությունը 2020 թվականի տվյալներով կազմում է 61 556 մարդ։ Շրջանի կազմի մեջ է մտնում 46 համայնք։


== Ծանոթագրություններ ==
Աստերոիդների դաս F

Աստերոիդների դաս F, աստերոիդների բավականին հազվագյուտ դաս է, որը մտնում է ածխածնային աստերոիդների խմբի մեջ։ Այս սպեկտրալ դասի աստերոիդների օրինակ է ծառայում (877) Վալկիրե աստերոիդը։


== Հատկանիշները ==
Ընդհանուր առմամբ այս դասի աստերոիդների հատկանիշները նման են B դասի աստերոիդներին, սակայն առանց 3 մկմ ալիքի երկարության ժամանակ գրանցվող "ջրային" հետքերի, որը ցույց է տալիս հիդրատային նյութերի առկայությունը։
ՍՄԱՍՍ դասակարգման չափանիշներով B և F դասի աստերոիդները (Տոլենի դասակարգմամբ) համարյա չեն տարբերվում և համապատասխանում են B դասին։


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.
1477

1477 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1477 թվականն է, 
XV դարի 77-րդ տարին։


== Դեպքեր ==
Հունվարի 5՝ Նանսիի ճակատամարտում սպանվում է Շարլ Խիզախը։
Փետրվարի 10՝ Շարլ Խիզախի դուստր Մարիա Բուրգունդցին, ամուսնանում է Սրբազան Հռոմի կայսեր որդու՝ Մաքսիմիլիան I-ի հետ, Բուրգունդիան և Ֆլամանդիան անջատելով Ֆրանսիայից և միացնելով Սրբազան Հռոմի կայսրությանը։


=== Գիտություն ===
Փետրվարի 27՝ հիմնադրվում է Շվեդիայի և ամբողջ Սկանդինավիայի առաջին՝ Ուփսալայի համալսարանը։
«Մարկո Պոլոյի ճանապարհորդությունները» գրքի առաջին տպագիր հրատարակությունը։


== Ծնունդներ ==
(կամ՝ 1478) Ջորջոնե՝ իտալացի նկարիչ (մ. 1510)


== Մահեր ==
Գեորգիոս Սֆրանցես, բյուզանդական պատմիչ, դիվանագետ, քաղաքական գործիչ


== Ծանոթագրություններ ==
Էլվին Լենգդն Քոբերն

Էլվին Լենգդն Քոբերն (անգլ.՝  Alvin Langdon Coburn, հունիսի 11, 1882(1882-06-11)[…], Բոստոն, ԱՄՆ - նոյեմբերի 23, 1966(1966-11-23)[…], Rhos-on-Sea, Conwy County Borough, Ուելս, Միացյալ Թագավորություն), ամերիկյան և անգլիական լուսանկարչության արվեստի վարպետ։


== Կյանքը և ստեղծագործությունը ==
Կոբերնը ծնվել է 1882 թվականի հունիսի 11-ին Բոստոնում, միջին դասի ընտանիքում։ Նրա հայրը՝ Coburn & Whitman Shirts ընկերության հիմնադիրը, մահացել է, երբ Ալվինը յոթ տարեկան էր։ 20-րդ դարի սկզբին Է. Լ. Քոբերնին մեծ ներդրում ե ունեցել գեղարվեստական լուսանկարչության զարգացման գործում։ Ապագա վարպետը սկսել է լուսանկարել 8 տարեկանից, առաջին անգամ ցուցադրվել է 15 տարեկանում։ 1899 թվականին մասնակցում է երկու ֆոտոցուցահանդեսի. Ամերիկյան Նոր դպրոց ցուցահանդեսի pictorial լուսանկարչության և Բրիտանական սրահի Linked Ring ցուցահանդեսում։ 1901 թվականին Քոբերնը մի քանի ամիս ապրել է Փարիզում, որտեղ սովորել է լուսանկարիչ Էդվարդ Ստայխենի և Ռոբերտ Դեմակխիի հետ։ 1902 թվականին Նյու Յորքում բացում է իր ստուդիան, նույն թվականին անդամակցում է Ալֆրեդ Ստիգլիցի կազմակերպած Նյու Յորքի «Ֆոտո-սեցեսիոն» խմբին։ Առաջին անգամ մամուլում Քոբերնի լուսանկարները հայտնվել են 1904 թվականին՝ Ա. Ստիգլիցի հրատարակած «Տեսախցիկի աշխատանք» (Camera Work) թերթում։ Այդ ընթացքում Քոբերնը շատ է ճանապարհորդում ԱՄՆ - ում, նկարահանում է քաղաքների տեսարանները և գյուղական բնապատկերները, ինչպես նաև կատարել  է ուշագրավ դիմանկարներ ականավոր գործիչների արդիականության, հիմնականում գրողների և արվեստագետների (օրինակ, Ջորջ Բերնարդ Շոուի և Օգյուստ Ռոդենի լուսանկարների շարքը)։ 1912 թվականին լուսանկարիչը տեղափոխվում է Անգլիա և իր ընկերոջ՝ Էզրա Պաունդի ազդեցության տակ, միանում է Լոնդոնի վորտիցիզմ խմբին, 20-րդ դարասկզբի անգլիական արվեստում ավանգարդիստական ուղղությանը։ Այդ ժամանակ վարպետը ստեղծում է առավելապես վերացական լուսանկարներ, որոնք նա անվանում է «վորոգրաֆիա», զբաղվում է նաև ֆոտոգրքերի ստեղծմամբ, որը պիկտորիալիզմի տարատեսակներից մեկն է։ Բացի իր ավանգարդիստական ստեղծագործությունից, Քոբերնը հայտնի է դարձել հայտնի ժամանակակիցների դիմանկարների ստեղծմամբ, դրանք նա հրատարակել է 1913 և 1922 թվականներին, երկու հատորներում, որոնք կոչվում էին Հայտնի մարդիկ։ 60-ական թվականների կեսերից Է. Լ. Քոբերնի լուսանկարների մեծ հավաքածուն պահվում է Նյու Յորքի Ջորջ-Իստման Հաուսի հիմնադրամներում։


== Որոշ աշխատանքներ ==

		
		
		


== Ծանոթագրություններ ==


== Գրականություն ==
Coburn, Alvin L. Alvin Langdon Coburn, Photographer. — Dover Publications, 1978. — 160 p. — ISBN 0486236854
Coburn, Alvin L.; Fulton, M.; Bannon, A.; Newhall N. Alvin Langdon Coburn: Photographs 1900-1924. — Edition Stemmle, 1998. — 208 p. — ISBN 3908161339


== Արտաքին հղումներ ==
Leggat Robert (1997)։ «Coburn, Alvin Langdon» (անգլերեն)։ Robert Leggat։ Արխիվացված է օրիգինալից 2006-05-08-ին։ Վերցված է 2010-02-15  
«Alvin Langdon Coburn» (անգլերեն)։ Science & Society Picture Library։ Արխիվացված է օրիգինալից 2012-03-27-ին։ Վերցված է 2010-02-15  
«Alvin Langdon Coburn» (անգլերեն)։ National Portrait Gallery։ Արխիվացված է օրիգինալից 2012-03-27-ին։ Վերցված է 2010-02-15  
«National Library of Wales Alvin Langdon Coburn Papers» (անգլերեն)։ Archives Wales։ Արխիվացված է օրիգինալից 2012-03-27-ին։ Վերցված է 2010-02-15
Էռնստ Պոսսարտ

Էռնստ ֆոն Պոսսարտ (գերմ.՝ Ernst von Possart, մայիսի 11, 1841(1841-05-11), Բեռլին, Պրուսիայի թագավորություն - ապրիլի 8, 1921(1921-04-08), Մյունխեն, Վայմարյան Հանրապետություն), գերմանացի դերասան, ռեժիսոր, թատերական գործիչ։ 
Բեմելը՝ 1816 թվականին, Բրեսլաուի քաղաքային թատրոնում, խաղացել է Բեռնում, Համբուրգում, 1864 թվականից՝ Մյունխենի պալատական թատրոնի դերասան, ավելի ուշ եղել է ռեժիսոր, գեղարվեստական ղեկավար։ 1883 թվականին մասնակցել է Գերմանիայի թատրոնի (Բեռլին), 1901 թվականին՝ «Պրինցռեգենտթեատր»-ի (Մյունխեն) հիմնադրմանը։ Եղել է Բեմի գերմանացի աշխատողների միության (1871) կազմակերպիչներից։
Կերպարի փիլիսոփայական վերլուծությունը Պոսսարտը փորձել է զուգակցել արտասանության անբասիր տեխնիկային և դերի արտաքին նկարագրի մանրազնին մշակմանը։ Որպես ռեժիսոր հատուկ ուշադրություն է դարձրել մասսայական տեսարաններին։ Նշանակալից դերերից են Նաթան (Լեսինգի «Նաթան Իմաստուն), Մեֆիստոֆել (Գյոթեի «Ֆաուսա»), Ֆրանց Մոոր (Շիլլերի «Ավազակներ»), Շայլոկ, Ցագո, Ռիչարդ 3-րդ (Շեքսպիրի «Վենեաիկի վաճառականը», «Օթելլո», «Ռիչարդ 3»)։ Հյուրախաղերով հանդես է եկել Եվրոպայում և Ամերիկայում։


== Ծանոթագրություններ ==
Աշոտ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Աշոտ Շմավոնի Ավետիսյան (հոկտեմբերի 5, 1950(1950-10-05), Աբուլ (Ախալքալաքի մունիցիպալիտետ), Ախալքալաքի շրջան, Սամցխե-Ջավախեթի մարզ, Վրացական ԽՍՀ, ԽՍՀՄ - մարտի 22, 2021(2021-03-22), Երևան, Հայաստան), հայ արձակագիր, Հայաստանի գրողների միության անդամ (1996)։


== Կենսագրություն ==
Աշոտ Ավետիսյանը ծնվել է Ախալքալաքի շրջանի Աբուլ գյուղում։ Ավարտել է Երևանի պետական համալսարանի բանասիրական ֆակուլտետը։ Աշխատել է տարբեր թերթերում և ամսագրերում։ 1990 թվականից դասախոսել է Երևանի պետական բժշկական համալսարանում։ Պատմվածքներով, էսսեներով, գեղարվեստական ակնարկներով ու թարգմանություններով հանդես է եկել տարբեր թերթերում և ամսագրերում։ Պատմվածքները հաղորդվել են ռադիոյով, տպագրվել անթոլոգիաներում, թարգմանվել ռուսերեն, ուկրաիներեն։


== Երկեր ==
Մենավորի աստղը (վեպ), Երևան (2010)։
Սրամիտ և միամիտ ջավախքեցիներ (մանրապատումներ), Երևան (2003)։
Գալուստ, Երևան (1989)։
Մեր Երևան (2017)։


== Թարգմանություն (աշխարհաբարից) ==
Մխիթար Հերացի, Ջերմանց մխիթարություն, Երևան (2007)։


== Մրցանակներ ==
«Մենավորի աստղը» գրքի համար արժանացել է ՀԳՄ Դերենիկ Դեմիրճյանի անվան մրցանակի, 2011 թվական
«Երևան, խորհրդանիշ, սեր, ճակատագիր» էսսեի համար արժանացել է Երևանի քաղաքապետարանի մրցանակ, 2001 թվական


== Ծանոթագրություններ ==


== Արտաքին հղումներ ==
Գրողն ու իր իրականությունը. Աշոտ Ավետիսյան
Աղջկաբերդ (այլ կիրառումներ)

Աղջկաբերդ կարող է վերաբերվել.

Աղջկաբերդ, ռազմական կառույց ՀՀ Տավուշի մարզում։
Աղջկաբերդ, ռազմական կառույց Մեծ Հայքի Ուտիք նահանգի Տավուշ գավառի Տավուշ քաղաքի մոտ, ներկայիս Ադրբեջանի Ղազախի շրջանում։
Աղջկաբերդ, լեռնագագաթ Հայաստանի Վայոց ձորի մարզում։
Աղջկաբերդ, գետ Հայաստանի Տավուշի մարզում։
Վլադիմիր Տրետչիկով

Վլադիմիր Գրիգորևիչ Տրետչիկով (ռուս.՝ Владимир Григорьевич Третчиков, անգլ.՝ Vladimir Tretchikoff, դեկտեմբերի 13, 1913(1913-12-13), Պետրոպավլովսկ, Aqmola Oblast, Ստեփան նահանգապետ, Ռուսական կայսրություն - օգոստոսի 26, 2006(2006-08-26), Քեյփթաուն, ՀԱՀ), ռուս նկարիչ։


== Կենսագրություն ==


== Գրականություն ==
Boris Gorelik. Incredible Tretchikoff. — London, Art / Books, 2013.ISBN 978-1-908970-08-4
Andrew Lamprecht. Tretchikoff: the people's painter. — Johannebsurg, Jonathan Ball, 2011.ISBN 9781868424351
Vladimir Tretchikoff; Anthony Hocking. Pigeon's Luck. — London, Collins, 1973.ISBN 000211335X, ISBN 9780002113359
Бондаренко В.В., Честнова Е.С. 100 великих русских эмигрантов. М., "Вече", 2012


== Ծանոթագրություններ ==
Փոթորկի կանխագուշակները

Փոթորկի կանխագուշակները (անգլ.՝ Thunderbirds), 2004 թվականի ֆիլմ՝ նկարահանված համանուն բրիտանական հեռուստասերիալի հիման վրա։ Ֆիլմի ռեժիսորը Ջոնաթան Ֆրեյկսն է։ Գլխավոր դերերում՝ Բիլլ Փեքսթոն, Բրեդի Կորբեթ, Բեն Քինգսլի, Սոֆիա Մայլս։
Ֆիլմը ունի ԱԿՎՀ վարկանիշ։


== Սյուժե ==
Երիտասարդ Ալան թրեյսին մեծանում է տիեզերական հերոսների ընտանիքում։ Տղան ձգտում է գնալ հոր և եղբայրների հետքերով և երազում է այն օրվա մասին, երբ մուտք կգործի «Փոթորկի կանխագուշակները» գաղտնի Միջազգային փրկարարական կազմակերպություն։ Ալանը ցանկանում է կառավարել «Կանխագուշակների» այն մեքենան, որը նախատեսված է անմեղ մարդկանց փրկելու համար։ Բայց նա դեռ ստիպված է սպանել իր օրերը գիշերօթիկ դպրոցում՝ շարունակելով ստանալ իր համեստ գնահատականները։ Եվ որ ավելի վատ է, նա չի կարող ասել իր դասարանցիներին, որ նա ամենաանվախ հերոսների ընտանիքից է, ովքեր փրկում են մարդկանց բոլոր հնարավոր վտանգներից։ Թռչելով Միջազգային փրկարարական կազմակերպության գաղտնի շտաբ, որը գտնվում է Խաղաղ օվկիանոսի Թրեյսի կղզում Ալանը և իր ընկերները՝ հնարամիտ Ֆերմատը և արկածների սիրահար Թինթինը մնում են աննկատ։ Եվ այսպես Ջեֆֆ Թրեյսին և նրա մեծ տղաները հայտնվում են իրենց ոխերիմ թշնամի Հուդի թակարդում։ Նենգ Հուդը գերի է վերցրել «Կանխագուշակներին» և տիրել է Թրեյսի գաղտնի կղզուն։ Երեխաները պետք է միջոց գտնեն, որպեսզի կղզին ազատեն չարագործից։ Ալանը պետք է փրկի իր ընտանիքը և միառժամանակ և ամբողջ աշխարհը…


== Դերերում ==


== Հետաքրքիր փաստեր ==
Ֆիլմը նվիրված է 28 ամյա Սթիվեն Լոուենի հիշատակին, ով մահացել է նկարահանման հրապարակում տեղի ունեցած դժբախտ պատահարից։
Սկզբում (1998 թվականին) մտածում էին, որ ֆիլմը կնկարահանի Փիթեր Հյուիթը, իսկ լեդի Պենելոպայի դերը կկատարի Քրիթին Սքոթ Թոմասը։ Չորս Թրեյսի եղբայների դերը պետք է կատարեին Բոլդուին եղբայրները՝ Ալեք Բոլդուինը, Ուիլյամ Բոլդուինը, Սթիվեն Բոլդուինը և Դենիել Բոլդուինը։
Ֆիլմը անհաջողություն է կրել, բայց «Busted» խմբի «Thunderbirds are go» երգը դարձավ հիթ բրիտանական երաժշտության լավագույն հնգյակում։
Թրեյսի եղբայրները անվանակոչված են ամերիկացի տիեզերագնացների անուններով, աշակերտ Ֆերմատը՝ ֆրանսիացի գիտնական Ֆերմայի անունով, իսկ Թինթինը՝ ֆրանսիական կոմիկսներից մեկի հերոսի անունով։


== Պրեմիերա ==
2004 թվականի հուլիսի 14 - Ամստերդամ
2004 թվականի հուլիսի 24 - ԱՄՆ
2004 թվականի հոկտեմբերի 7 - Ռուսաստան


== Ծանոթագրություններ ==
Ստեփան Ստուրուկչի

Ստեփան Գավրիլի Ստուրուկչի (դեկտեմբերի 22, 1862, Գրիգորիուպոլիս - փետրվարի 22, 1932, Խարկով), հայ խորհրդային բժիշկ, քիթ-կոկորդ-ականջաբան։ Բժշկական գիտությունների դոկտոր (1921), պրոֆեսոր (1922)։


== Կենսագրություն ==
1888 թվականին ավարտել է Խարկովի համալսարանի բժիշկական ֆակուլտետը։ Աշխատել է ներքին հիվանդությունների կլինիկայում։ 1891-1892 թվականներին կատարելագործվել է Վիեննայում՝ քիթ-կոկորդ-ականջտբանության բնագավառում։ 1892 թվականին Խարկովի համալսարանի բժիշկական ֆակուլտետում ներքին հիվանդությունների կլինիկային կից բացել է քիթ-կոկորդ-ականջի հիվանդությունների ամբուլատորիա և անվճար դասընթաց։ 1922 թվականին Ստեփանի նախաձեռնությամբ նույն ֆակուլտետում հիմնվել է քիթ-կոկորդ-ականջաբանության ամբիոն և կլինիկա, որը ղեկավարել է մինչև 1928 թվականը (այժմ կլինիկան կոչվում է Ստեփանի անունով)։ Մասնակցել է Խարկովի նահանգում բռնկված (1892) խոլերայի դեմ պայքարին։ Գիտական աշխատությունները վերաբերում են քիթ-կոկորդ-ականջի հիվանդությունների, ներզատիչ գեղձերի (սիֆիլիսային անշաքար միզահյուծություն, բազեդովյան հիվանդություն) ախտորոշման ու բուժման, շնչափողից և բրոնխներից օտար մարմինների հեռացման հարցերին։
Ռիո դե Ժանեյրո նահանգի հյուսիսային մարզ

Ռիո դե Ժանեյրո նահանգի հյուսիս (պորտ.՝ Mesorregião do Norte Fluminense), վարչական մեզոշրջան Բրազիլիայում, մտնում է Ռիո դե Ժանեյրո նահանգի մեջ։ Բնակչությունը կազմում է 763 237 մարդ 2006 թվականի տվյալով։ Զբաղեցված տարածքը 9730.433 կմ²։ Բնակչության խտությունը 78.4 մարդ/կմ²։


== Վիճակագրություն ==
Համախառն ներքին արտադրանքը կազմել է 37 900 115 227,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 52 104,89 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Հարավարևմտյան Աֆրիկա

Հարավարևմտյան Աֆրիկա, Նամիբիայի անվանումը մինչև 1968 թվականը։ 1884 թվականից՝ գերմանական պրոտեկտորատ (Գերմ. Հարավ-Արևմտյան Աֆրիկա), 1914-1918 թվականներին առաջին համաշխարհային պատերազմից հետո՝ Հարավ-Աֆրիկյան Միության (1961 թվականից՝ Հարավ-Աֆրիկյան Հանրապետություն) մանդատային տերիտորիա։ Բռնակցվել է նրա կողմից 1939-1945 թվականների երկրորդ համաշխարհային պատերազմից հետո։
Չերյոմուշկա (այլ կիրառումներ)

Չերյոմուշկա, կարող է վերաբերել՝

Չերյոմուշկա - գետ Ռուսաստանում, Կոնդասի վտակը
Չերյոմուշկա - գետ Ռուսաստանում, Փոքր Կորյաժեմկայի վտակը
Փարպիի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Փարպի գյուղի պատմության և մշակույթի հուշարձանների ցանկը, որը 2002 թվականին հաստատվել է ՀՀ կառավարության կողմից։ Ցանկում ներառված է ընդամենը 45 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(5005) Կեգլեր

(5005) Կեգլեր (անգլ.՝ Kegler), աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 16-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,252564 ա. մ., առավելագույնը մոտենում է 1,8654 ա. մ. հեռավորության վրա և հեռանում 2,6398 ա. մ.։ Արեգակի շուրջ մեկ ամբողջական պտույտ է կատարում 1234,85 երկրային օրվա ընթացքում, իր ուղեծրով շարժվելով միջինում 0,291533 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։


== Անվանում ==
Աստերոիդն իր անվանումն ստացել է ի պատիվ գերմանացի ճիզվիտ, մաթեմատիկոս, արևելագետ Իգնատիուս Կեգլերի (գերմ.՝ Ignatius Kegler, 1680-1746), ով 29 տարի Պեկինում աշխատել է որպես կայսերական աստղագետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5005) Կեգլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պետրոպավլովսկի գյուղական խորհուրդ (Բոգոդուխովսկի շրջան)

Անվան այլ կիրառումների համար տե՛ս՝ Պետրոպավլովսկի գյուղական խորհուրդ (այլ կիրառումներ)Պետրոպավլովսկի գյուղական խորհուրդ  (ուկրաիներեն՝ Петропавлівська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Պետրոպավլովսկի գյուղական խորհրդում բնակվում էր 728 մարդ։ Բնակավայրը զբաղեցնում է 48.28 կմ² տարածք։ Բնակչության խտությունը կազմում էր 15.08 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալեքսանդր Զայցև (այլ կիրառումներ)

Ալեքսանդր Զայցև, կարող է վերաբերել՝

Ալեքսանդր Զայցև, ռուս քիմիկոս-օրգանիկ։ Սանկտ Պետերբուրգի Գիտությունների ակադեմիայի թղթանդամ,
Ալեքսանդր Զայցև, ռուս գեղանկարիչ, մանկավարժ, ՌՍՖՍՀ արվեստի վաստակավոր գործիչ։
Ողնաշարաբորբ

Ողնաշարաբորբ, սպոնդիլիա, մարդու ողնաշարի քրոնիկական բորբոքային հիվանդություն։ Պատճառը առավել հաճախ տուբերկուլոզն է, հազվադեպ՝ այլ վարակիչ հիվանդությունները։


== Տուբերկուլոզային ողնաշարաբորբ ==
Տուբերկուլոզային ողնաշարաբորբով հիվանդանում են հիմնականում մինչև 10 տարեկան երեխաները։ Հաճախ ախտահարվում են կրծքային ողները․ հարուցիչներն ընկնելով ողնի մարմնի սպունգանման նյութի մեջ՝ զարգացնում են տոբերկուլոզային պրոցես։ Ողնաշարաբորբն արտահայտվում է ողնի մարմնում տուբերկուլոզային գրանուլոմայի առաջացմամբ, որի հետևանքով աստիճանաբար ողնի ոսկրանյութը սկսում է քայքայվել։


==== Զարգացում ====
Տուբերկոլոզային ողնաշարաբորբը զարգանում է դանդաղ։ Սկզբնական շրջանում ոսկրի փոփոխությունները հայտնաբերվում են միայն ռենտգենյան ախտորոշմամբ։ Պրոցեսը ողնի հարևան հյուսվածքներին անցնելիս առաջանում են ցավեր, որոնք ուժեղանում են շարժվելիս։ Ողնաշարաբորբի դեպքում ողնաշարի ձևախախտումը կուզի առաջացման հիմնական պատճառն է։ Զևափոխված ողների մարմինները կարող են ճնշել ողնուղեղը կամ դրանից սկսվող նյարդարմատները և առաջացնել լուծանքներ, նյարդային ցավեր և զգացողության խանգարումներ։


== Թարախածին վարակից առաջացած ողնաշարաբորբ ==
Թարախածին վարակից առաջացած ողնաշարաբորբը ընթանում է բուռն, ջերմության բարձրացմամբ և թունավորման երևույթներով։ Մակայն ողների մարմինների քայքայումը, ի տարբերություն տուբերկուլոզային ողնաշարաբորբի, սահմանափակ է։


== Բուժում ==
տուբերկուլոզային ողնաշարաբորբի դեպքում՝ հակատուբերկուլոզային միջոցներ, ողնաշարի անշարժացում գիպսային մահճակալում, որն արդյունավետ է հիվանդության վաղ շրջանում և վիրաբուժական միջամտություն՝ թարախամեռուկային զանգվածի հեռացում։ Ողնաշարաբորբի մյուս ձևերի դեպքում՝ անշարժացում, անտիբիոտիկներ, վիրաբուժական միջամտություն։


== Ծանոթագրություններ ==
Բերդյուգինո (գյուղ, Կրապիվինսկի շրջան)

Անվան այլ կիրառումների համար տե՛ս՝ ԲերդյուգինոԲերդյուգինո (ռուս.՝ Бердюгино), գյուղ Ռուսաստանի Կեմերովոյի մարզի Կրապիվինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պյատիդուբ (գյուղ, Մալինի շրջան)

Անվան այլ կիրառումների համար տե՛ս՝ ՊյատիդուբՊյատիդուբ (ուկրաիներեն՝ Пятидуб), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1903 թվականին։
2001 թվականի տվյալներով Պյատիդուբ գյուղում բնակվում էր 13 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 48,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էյմսի սենյակ

էյմսի սենյակ, եռաչափ օպտիկական խաբկանք առաջացնելու համար օգտագործվող, սխալ ձև ունեցող տարածություն։ Նախագծել է ամերիկացի օֆտալմոլոգ Ալբերտ Էյմսը 1946 թվականին։
Սենյակը այնպես է պատրաստված, որ դիմացից դիտելիս կարծես թե նորմալ է և ունի ուղղահայաց պատեր և առաստաղ։ Իրականում սենյակի ձևը սեղան է, որի ավելի երկար պատը շատ սուր անկյան տակ է գտնվում մյուս պատի հետ և, համապատասխանաբար, բութ անկյան տակ՝ մյուս պատի հետ։ Աջ անկյունը այս ձևով զգալիորեն ավելի մոտ է դիտորդին, քան ձախը։ Համապատասխան աղավաղված շախմատի տախտակի պատկերով պատկերազարդված հատակին և պատերին, տեսողական պատրանքի շնորհիվ, մարդը, ով կանգնած է առջևի անկյունում, կարծես մի հսկա է՝ համեմատած ավելի հեռվում կանգնած մարդու հետ։ Երբ մարդը մի անկյունից մյուս անկյուն է շարժվում, դիտորդին թվում է, թե նա կտրուկ մեծանում, կամ փոքրանում է։
Հետազոտությունները ցույց են տալիս, որ խաբկանքը կարող է առաջանալ առանց պատերի և առաստաղի օգտագործման` դրա համար բավարար է տեսանելի հորիզոնի առկայությունը (որը իրականում հորիզոնական չէ) համապատասխան ֆոնի դիմաց, ինչպես նաև որպեսզի դիտողի հայացքը ընկնի օբյեկտի վրա, որի բարձրությունը գերազանցում է այդ հորիզոնի բարձրությունը։
Էյմսի սենյակի սկզբունքը լայնորեն օգտագործվում է կինոյում և հեռուստատեսությամբ հատուկ էֆեկտների ստեղծման համար, երբ նորմալ հասակով մարդուն անհրաժեշտ է ցույց տալ որպես հսկա կամ թզուկ` մյուսների համեմատ։


== Ծանոթագրություններ ==


== Մատենագրություն ==
T. Hanitz, E. Sukowski, Bernd Lingelbach: Der Amesraum. In: Deutsche Optiker Zeitung. 51(10), 1996, Seite 34–38
J. Dwyer, R. Ashton u. a.: Emmert's Law in the Ames Room. In: Perception. 19, 1990, S. 35–41
Բարանովսկի գյուղական խորհուրդ (Խարկովի մարզ)

Բարանովսկի գյուղական խորհուրդ  (ուկրաիներեն՝ Баранівська сільська рада), Ուկրաինայի Խարկովի մարզի Վալկովսկի շրջանում։
2001 թվականի տվյալներով Բարանովսկի գյուղական խորհրդում բնակվում էր 1259 մարդ։ Բնակավայրը զբաղեցնում է 40 կմ² տարածք։ Բնակչության խտությունը կազմում էր 31.48 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բորիս Կուլիկովի կիսանդրի (Սեմիկարակորսկ)

Բորիս Կուլիկովի կիսանդրի (ռուս.՝ Бюст Куликова), գրող Բորիս Նիկոլաևիչ Կուլիկովի կիսանդրին Ռուսաստանի Դաշնության Ռոստովի մարզի Սեմիկարակորսկ քաղաքում։ Բացվել է 2007 թվականին։ Կիսանդրու հեղինակն է Իվան Մասլիչենկոն։


== Պատմություն ==
Սեմիկարակորսկ քաղաքում տեղադրված է քաղաքի և շրջանի անվանի մարդկանց մի քանի կիսանդրի՝ գրող Վ. Ա. Զակրուտկինի, գրող Բ. Ն. Կուլիկովի, շինարար Ա. Ա. Արականցևի, ձկնաբուծական տնտեսության ղեկավար Ի. Վ. Աբրամովի։ Այդ կիսանդրիների հեղինակը սեմիկարակորսկցի քանդակագործ, նկարիչ Իվան Իվանովիչ Մասլիչենկոն է։
2007 թվականի սեպտեմբերի 23-ին, քաղաքի օրը, Սեմիկարակորսկի Պիոներական հրապարակում բացվեց գրող Բ. Ն. Կուլիկովի կիսանդրին։
Բ. Ն. Կուլիկովը ծնվել է Սեմիկարակորսկայա գյուղում։ Սովորել է դպրոցում, Ռոստովի պետական համալսարանի պատմական ֆակուլտետում, որից հետո ապրել և աշխատել է Սեմիկարակորսկ քաղաքում։
Գրել և տպագրվել սկսել է համալսարանում ուսանելու տարիներին։ Առաջին գիրքը` «Բանաստեղծություններ», լույս է տեսել 1964 թվականին «Մոլոդայա գվարդիա» հրատարակչությունում։ 1960-ական թվականներին լույս են տեսել հեղինակի բանաստեղծությունների հետևյալ ժողովածուները. «Խոտհունձի ժամանակը» (1968), «Ծաղկազարդի շաբաթ» («Вербохлёст», 1968), 1970-ական թվականներին` «Հրաշալի ամիս» (1972), «Կուլիկովյան դաշտ» (1973), 1980-ական թվականներին` «Խիզախություն» (1983), «Ազատախումբ» (1984)։
Կուլիկովի որոշ ստեղծագործություններ նվիրված են հայրենի Սեմիկարակորսկ քաղաքին։ Գրել է նաև վիպակներ և պատմվածքներ։ 1975 թվականին լույս է տեսել նրա արձակի գիրքը` «Իմ սիրելի մարդիկ», իսկ 1976 թվականին` «Հորձանուտ»։
Տարբեր տարիներին Բ. Կուլիկովն աշխատել է Կուստանայի մարզում, Ալթայում, բայց մշտապես վերադարձել է հայրենի քաղաք։ Գրողին հյուր են եղել Վասիլի Շուկշինը, Ա. Լարիոնովան, Ն. Ռիբիկովը և այլք։
Քաղաքացիները հարգում են բանաստեղծի հիշատակը։ Գրողի և բանաստեղծի անունով կոչվել է Սեմիկարակորսկ քաղաքի փողոցներից մեկը։ Ամեն տարի օգոստոսի վերջին Սեմիկարակորսկում անցկացվում են «Կուլիկովի օգոստոս» երեկոները, որոնք նվիրված են նրա հիշատակին։ 2007 թվականից քաղաքում ամեն տարի անցկացվում է «Կուլիկովյան աշուն» տոնը։ Գրողին հիշատակելու օրերին քաղաքացիները հավաքվում են նրա հուշարձանի մոտ և կարդում նրա բանաստեղծությունները։


== Նկարագրություն ==
Գրող Բորիս Կուլիկովի կիսանդրին տեղադրված է աղյուսե պատվանդանի վրա։ Արձանի հարևանությամբ տեղադրված է մեծ քարաբեկոր, որի հարթ մակերեսին գրված է նրա բանաստեղծություններից մեկը. 

Հուշարձանի տարածքը բարեկարգված է։


== Հղումներ ==
Семикаракорск. Бюсты известных земляков
Семикаракорск. Известные люди. Archived 2018-03-26 at the Wayback Machine.
Известные земляки
Выставка художника И.И. Масличенко Archived 2017-03-28 at the Wayback Machine.
Бюст Б.Н. Куликову - поэту и писателю, нашему земляку Archived 2017-07-01 at the Wayback Machine.
Запечатлённый Борис Куликов


== Նշումներ ==
Քելիդ

Քելիդ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիտուլացիո

Վիտուլացիո (իտալերեն՝ Vitulazio), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 5613 մարդ։ Բնակչության խտությունը կազմում է 247 մարդ/կմ²։ Զբաղեցնում է 22 կմ² մակերես տարածք։ Փոստային ինդեքս՝ 81041, 81050, հեռախոսային կոդ՝ 0823։


== Արտաքին հղում ==
Բնակավայրի պաշտոնական կայք (իտալ.)
Կոն դ’Ալյե

Կոն դ’Ալյե (ֆր.՝ Cosne-d'Allier), համայնք Ֆրանսիայի Օվերն մարզի Ալյեի գավառի Մոնլյուսոն շրջանում։ Մտնում է Էրիսոն կանտոնի կազմի մեջ։ 
Համայնքի INSEE կոդ՝ 03084։


== Բնակչություն ==
Համայնքի բնակչությունը 2008 թվականին կազմում էր 2196 մարդ։


== Տնտեսություն ==
2007 թվականի տվյալներով 1161 աշխատունակ տարիքի մարդկանցից (15-64 տարեկան) 809-ը տնտեսապես ակտիվ էին, 352-ը անգործունակ (ակտիվության ցուցանիշը 69,7 %, 1999 թվականին եղել է՝ 65,5 %)։ 809 աշխատունակ բնակիչներից 725-ը աշխատում էին (398 տղամարդ և 327 կին), անաշխատանք էին 84-ը (38 տղամարդ և 46 կին)։ 352 անգործունակ մարդկանցից 85-ը աշակերտներ կամ ուսանողներ են, 153-ը թոշակառու, 114-ը անաշխատունակ էին այլ պատճառներով։


== Տեսարժան վայրեր ==
Պարկ դը Պետի Բուա դղյակ
Սեն Մարտեն եկեղեցի՝ XII դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոն դ’Ալյե» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-25 
«Կոն դ’Ալյե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Կայսր (այլ կիրառումներ)

Կայսր, կարող է վերաբերել՝

Կայսր - միապետի տիտղոս
Կայսր - Լևոն Շանթի դրամաներից
Մարտին Վիսկարա

Մարտին Ալբերտո Վիսկարա Կորնեհո (մարտի 22, 1963(1963-03-22), Լիմա, Պերու), պերուացի ինժեներ և քաղաքական գործիչ։ 2018 թվականի մարտի 23-ից զբաղեցնում է Պերուի նախագահի պաշտոնը։ Մինչ այդ՝ 2016 թվականից, զբաղեցրել է Պերուի առաջին փոխնախագահի պաշտոնը։
Կոռուպցիայի դեմ բարեփոխումների պահանջը հիմք հանդիսացավ Պերուի խորհրդարանի լուծարման համար, ինչը և տեղի ունեցավ 2019 թվականի սեպտեմբերի 30-ին՝ Վիսկարայի հրամանով։ Մարտին Վիսկարան Կոնգրեսը լուծարեց, երբ պատգամավորները հրաժարվեցին աջակցել Սահմանադրական դատարանի բարեփոխումների նրա նախագծին ու ընտրեցին դատարանի նոր անդամ։ Նախագահը արտահերթ խորհրդարանական ընտրություններ է նշանակել հունվարի 26-ին։


== Կենսագրություն ==
Վիսկարան ավարտել է Լիմայի ինժեներության ազգային համալսարանը։ 2011-2014 թվականներին եղել է Մոկեգուա նահանգի նահանգապետը։
2016 թվականի ընտրություններում Վիսկարան, Պեդրո Պաբլո Կուչինսկու հետ միասին, ընտրվել է Պերուի առաջին փոխնախագահի պաշտոնում։ Ընտրվելուց հետո՝ 2016 թվականի հուլիսից մինչև 2017 թվականի մայիսը, միաժամանակ ղեկավարել է նաև Պերուի տրանսպորտի և կապի նախարարությունը և 2017 թվականի հոկտեմբերից մինչ 2017 թվականի մարտը Կանադայում դեսպան է եղել։
2018 թվականի մարտի 23-ին՝ Կուչինսկու հրաժարականից հետո, Վիսկարան ներկայացվեց որպես Պերուի հաջորդ նախագահ, ով պետք է մասնակցեր երդմնակալության արարողությանը։ 2018 թվականի ապրիլի սկզբին Վիսկարան փոխեց կառավարության ղեկավարին։ Ընդամենը կես ամիս անց նրա աջակիցների թիվը կազմում էր 57 %։


== Պարգևներ ==
Իզաբելլա Կաթողիկեի շքանշանի ասպետ (Իսպանիա, 2019 թվականի փետրվարի 25)
Ինֆանտ դոն Էնրիկեի շքանշանի ասպետ (Պորտուգալիա, 2019 թվականի փետրվարի 25)


== Ծանոթագրություններ ==